Marco Ferreri

Marco Ferreri, nado en Milán o 11 de maio de 1928 e finado en París o 9 de maio de 1997 foi un director de cinema, guionista e actor italiano.

 Traxectoria 
Ferreri entrou no mundo do cinema a través da realización de curtametraxes publicitarias. Máis tarde dedicouse á produción e chegou a España como representante comercial dos obxectivos Totalscope, versión italiana dos CinemaScope estadounidenses. En España coñeceu a Rafael Azcona, co que colaborou en El pisito (1959) e El cochecito (1960), dúas comedias marcadas por un feroz sarcasmo antiburgués.

De volta a Italia, Ferreri seguiu a súa carreira con L'ape regina (1962), sátira anticatólica que foi censurada mesmo no título, modificado debido á crítica que facía sobre a institución do matrimonio.

En La donna scimmia, de 1963, falou sobre as relacións entre os sexos dominadas pola explotación do máis débil. O final tamén foi censurado, desta vez pola decisión do produtor Carlo Ponti. Máis adiante realizou o episodio Il professore dentro do filme colectivo Controsesso en 1964 e o conto antimachista L’harem (1967). Porén, a que seconsidera a súa obra mestra é Dillinger è morto (1969), un ensaio sobre a soidade do home contemporáneo na sociedade capitalista.

Rodou despois a triste alegoría sobre o futuro Il seme dell'uomo (1970), conto kafkiano anticlerical, e L'udienza (1971). Máis tarde, realizou unha curiosa e case surrealista relectura da derrota do xeneral Custer en Little Big Horn chamada Non toccare la donna bianca (1975).

Cando acadou de novo o cume foi grazas á adaptación do conto de François Rabelais La grande abbuffata (1973), que anticipou a furia iconoclasta de Salò o le 120 giornate di Sodoma de Pier Paolo Pasolini. Desde entón pódense citar obras como L'ultima donna (1976) e La casa del sorriso (1988).

 Filmografía como director 
 El pisito (1958)
 Los chicos (1959)
 El cochecito (1960)
 Le italiane e l'amore (1961) (capítulo "L'infedeltà coniugale")
 La donna scimmia (1963).
 Una storia moderna: l’ape regina (1963)
 Controsesso (1964)
 L'uomo dei cinque palloni (1965)
 Oggi, domani, dopodomani (1965) (capítulo "L'uomo dei 5 palloni")
 Corrida! (1966)
 L'harem (1967)
 Il seme dell'uomo (1969).
 Dillinger è morto (1969).
 L'udienza (1971)
 Perché pagare per essere felici (1971)
 Liza (1972)
 La grande abbuffata (1973).
 Non toccare la donna bianca (1974).
 L'ultima donna (1976).
 Ciao maschio (1978)
 Chiedo asilo (1979)
 Storie di ordinaria follia (1981)
 Historia de Piera (1983)
 O futuro é muller (1984)
 I Love You (1986)
 La casa del sorriso (1988)
 Come sono buoni i bianchi (1988)
 Le banquet (1989) (Televisión)
 La carne (1991)
 Diario di un vizio (1993)
 Nitrato d'argento (1997)

 Filmografía parcial como actor 
 El pisito (1959)
 Casanova '70 (1965)
 Il fischio al naso (1967)
 Porcile (1969)
 Le Vent d'est (1970)
 Ciao Gulliver (1970)

 Véxase tamén 

 Ligazóns externas 

 Texto  na Biblioteca Virtual Miguel de Cervantes.
 Españoles en Italia e italianos en España
 Texto 
 Texto  no Score Magacine 

Categoría:Directores de cinema de Italia
Categoría:Actores de cinema de Italia
Categoría:Nados en Milán
Categoría:Nados en 1928
Categoría:Finados en 1997